Ο κος πτέραρχος

***Ο κος πτέραρχος*** (ή ***Ο κύριος πτέραρχος***) είναι ασπρόμαυρη ελληνική κωμική ταινία του 1963, σε σκηνοθεσία Ντίνου Κατσουρίδη. Το σενάριο γράφτηκε από τους Αλέκο Σακελλάριο και Χρήστο Γιαννακόπουλο, οι οποίο διασκεύασαν δικό τους θεατρικό έργο, με τον ίδιο τίτλο. Στην ταινία πρωταγωνιστεί ο Κώστας Χατζηχρήστος, μαζί με τους Λάμπρο Κωνσταντάρα και Διονύση Παπαγιαννόπουλο, Ντίνα Τριάντη και Κώστα Ρηγόπουλο.

Πρωταγωνιστής της ταινίας είναι ο Κανέλος, ένας πορτιέρης ξενοδοχείου, του οποίου η στολή μοιάζει με αυτή του πτεράρχου που διαμένει στο ξενοδοχείο, και οι σμηνίτες τον κοροϊδεύουν για αυτό. Τα πράγματα θα έρθουν έτσι, που ο Κανέλος θα αναγκαστεί για χάρη ενός σμηνίτη να παραστήσει τον πτέραρχο σε έναν χωρικό.

Η ταινία έκοψε 36.984 εισιτήρια, και ήρθε 17η σε 82 ταινίες εκείνης της σεζόν.

## Πλοκή
Ο Κανέλος, ένας πορτιέρης σε ένα ξενοδοχείο, περιμένει πως και πως πλούσιους πελάτες που θα του αφήσουν κάτι παραπάνω για φιλοδώρημα. Ωστόσο, φίλοι του είναι μία παρέα από σμηνίτες. Ένας από αυτούς τους σμηνίτες, ο Βαγγέλης Ντάρλας, είναι ερωτευμένος με τη Δημητρούλα, την κόρη του Θανάση Στριγγάρη. Παρ' όλα αυτά, ο έρωτάς του είναι κρυφός και, παράλληλα, ο πατέρας της την έχει λογοδώσει σε ένα πλούσιο αρχοντόπουλο του χωριού, τον Νότη Κλοκανά. Όμως, ο Κλοκανάς δε προχωρά στον γάμο, γιατί θέλει να εξασφαλίσει το μέλλον του θέλοντας προίκα κάποια οικόπεδα, τα οποία περιμένουν να μάθουν αν θα τα απαλλοτριώσει ο πτέραρχος για να πάρουν έτσι κάποια αποζημίωση. Τη δουλειά αυτή την έχει αναλάβει ο βουλευτής Καράτζοβας, ο οποίος συνομιλεί με τον πτέραρχο.

Ωστόσο, ο Βαγγέλης μαθαίνει ότι η Δημητρούλα είναι λογοδοσμένη από τον πατέρα της και πάει στο χωριό, με σκοπό να τον σκοτώσει. Οι χωρικοί τον αφοπλίζουν και τον πάνε στο αστυνομικό τμήμα. Ο Κανέλος δέχεται να προσφέρει βοήθεια στους φίλους του και να παρουσιαστεί ως πτέραρχος εκεί στο χωριό, στο Άνω Λεστινιό. Κατά την παρουσία του εκεί θα φτιάξει τα πράγματα, ώσπου φτάνει ο πραγματικός πτέραρχος. Ενώ και ο Νότης, αφού μαθαίνει από τον Κανέλο (ως πτέραρχο) ότι δεν απαλλοτριώνεται το μέρος αποσύρεται από τους αρραβώνες και ο πατέρας της Δημητρούλας δέχεται τον Βαγγέλη για γαμπρό του. Παρ' όλα αυτά ο Κανέλος εξηγεί ιδιαιτέρως την κατάσταση στον πραγματικό πτέραρχο και το θέμα λύνεται. Η ταινία τελειώνει με τον πραγματικό πτέραρχο να αναχωρεί, αφήνοντας πάλι μικρό φιλοδώρημα στον Κανέλο για την "παράσταση" που έστησε.

## Διανομή ρόλων
* Κώστας Χατζηχρήστος... ως ο Κανέλος/πτέραρχος**'
* [[Λάμπρος Κωνσταντάρας]]... ως πτέραρχος**'
* Διονύσης Παπαγιαννόπουλος... ως βουλευτής Καράτζοβας**'
* [[Ντίνα Τριάντη]]... ως Δημητρούλα Στριγγάρη**'
* Κώστας Δούκας...ως Θανάσης Στριγγάρης**'
* [[Κώστας Ρηγόπουλος]]... ως Νότης Kλοκανάς
* [[Νίκος Φέρμας]]... ως κοινοτάρχης Σωτήρης Παπαπετρούλιας**'
* Γιώργος Τσιτσόπουλος... ως Βαγγέλης Νταρλάς**'
* [[Αλέκος Τζανετάκος]]... ως σμηνίτης**'
* Αλίκη Ζωγράφου... ως Θοδώρα Στριγγάρη
* Γιώργος Βελέντζας... ως Αρίστος
* Κώστας Μεντής... ως (μύωπας) επισμηνίας 
* Θάνος Σουγιούλ... ως Σταμάτης
* Σπύρος Παπάς... ως Στέλιος

## Κριτική
Στην κρητική εφημερίδα *Η Δράσις* ο Άρης Χατζιδάκης χαρακτήρισε αρχικά την ταινία ως «φάρσα» και «υποτονική», δηλώνοντας ότι οι ηθοποιοί κινούνται «σαν μαριοννέττες και όχι σαν γνήσιοι άνθρωποι». Ωστόσο σημείωσε ότι υπάρχουν και «συγγραφικά ευρήματα που κάνουν να γελούν και τους πιο απαιτητικούς θεατές [...]», εκτιμώντας την ηθοποιία των ηθοποιών.

## Παραπομπές


## Εξωτερικοί σύνδεσμοι
*
* Ο κος πτέραρχος  στο 90lepta.com

 

Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ντίνου Κατσουρίδη
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε παραγωγή Κλέαρχου Κονιτσιώτη
Κατηγορία:Ταινίες με μουσική σύνθεση Χρήστου Μουραμπά